દરમિયાન અમદાવાદ સ્થિત સ્થાનિક હવામાન વિભાગની કચેરીએ આવતા અઠવાડિયે પણ ગરમીની તીવ્રતા યથાવત્ રહેવાની આગાહી કરી છે એટલે કે રવિવાર તા.૧ મેથી શનિવાર તા.૬ મે સુધી અમદાવાદ સહિત સમગ્ર રાજ્યમાં અગનવર્ષા ચાલુ રહેશે. હીટ સ્ટ્રોકથી બચવા માટે પ્રજાએ પૂરતી કાળજી રાખવાની પણ આની સાથેસાથે હવામાન વિભાગ દ્વારા અપીલ કરાઇ છે. અત્રે ઉલ્લેખનીય છે કે હવામાન વિભાગે રાજ્યભરમાં કાળઝાળ ગરમી માટેનું યલો વોર્નિંગ ગુરુવારે જાહેર કર્યું હતું.